ท่องเที่ยวทั้งชาวไทยและชาวต่างชาติ กราบไหว้สิ่งศักดิ์สิทธิ์คู่บ้านคู่เมือง เนื่องในเทศกาลสงกรานต์ เพื่อความเป็นสิริมงคลแก่ชีวิต
เนื่องในโอกาสเทศกาลสงกรานต์ ประจำปี 2566 สำนักพระราชวังเปิดให้ประชาชนและนักท่องเที่ยวเข้าเยี่ยมชมภายในพระบรมมหาราชวังและวัดพระศรีรัตนศาสดาราม (วัดพระแก้ว) ทำให้ตลอดช่วงเช้าที่ผ่านมา ตั้งแต่เวลา 08.00 น. ที่เปิดให้ประชาชนได้เข้าชม ต่างมีประชาชนและนักท่องเที่ยว รอเข้าแถวเพื่อตั้งใจกราบสักการะบูรพมหากษัตริย์ เพื่อความเป็นสิริมงคลเนื่องในวันสงกรานต์ หรือปีใหม่ไทย กันอย่างต่อเนื่อง โดยส่วนใหญ่เดินทางมาเป็นหมู่คณะและครอบครัว สำหรับวันนี้ทางสำนักพระราชวัง จะเปิดให้ประชาชนเข้าชมวัดพระแก้ว และกราบถวายบังคมพระบรมรูป สมเด็จพระบูรพมหากษัตริยาธิราชในปราสาทพระเทพบิดรได้ จนถึงเวลา 13.00 น. ทั้งนี้จากการสอบถามประชาชนที่เข้าต่างประทับใจรู้สึกปลาบปลื้มใจที่มีโอกาสได้มาครั้งนี้ ประกอบกับการได้เข้าวัดทำบุญในช่วงสงกรานต์ ถือเป็นการเสริมสิริมงคลในช่วงปีใหม่ไทยด้วยทั้งนี้ ประชาชนและนักท่องเที่ยว สามารถเดินทางมากราบถวายสักการะพระบรมรูปสมเด็จพระบูรพมหากษัตริยาธิราช ในปราสาทพระเทพบิดร เนื่องในเทศกาลสงกรานต์ได้จนถึงเวลา 13.00 น.โดยขอให้แต่งกายด้วยชุดสุภาพ